**Dyddiad cyhoeddi:** 19 Gorffennaf 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1. Pennaeth/Rheolwr Cardiau Teithio Rhatach, eu manylion cyswllt gan gynnwys rhif ffôn a chyfeiriad e-bost.
2. Manylion eich meddalwedd presennol rydych chi’n ei ddefnyddio i reoli rhaglenni cwsmeriaid, e.e. NEC, Liberator, Opus, IEG4, Civica, Pentagull, ac ati, gan gynnwys cost contract, hyd y contract a’i ddyddiad dod i ben.

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

1. Mae’r manylion y gofynnoch amdanynt wedi’u heithrio rhag cael eu datgelu dan Adran 40 y Ddeddf Rhyddid Gwybodaeth sy’n darparu eithriad i’r hawl i wybodaeth os yw’n ddata personol fel y’i diffinnir yn y Ddeddf Diogelu Data. Mae’r Ddeddf Diogelu Data yn diffinio “Data personol” fel unrhyw wybodaeth sy’n ymwneud ag unigolyn byw hysbys neu adnabyddadwy. Ystyr “unigolyn byw y gellir ei adnabod” yw unigolyn byw y gellir ei adnabod, yn uniongyrchol neu’n anuniongyrchol, yn benodol drwy gyfeirio at - (a) dynodwr fel enw, rhif adnabod, data lleoliad neu ddynodwr ar-lein, neu - (b) un neu fwy o ffactorau sy’n benodol i hunaniaeth gorfforol, ffisiolegol, genetig, meddyliol, economaidd, diwylliannol neu gymdeithasol yr unigolyn.
2. O ran meddalwedd ar gyfer cardiau teithio, rydym yn delio â hyn ar ran Llywodraeth Cymru ac awdurdodau lleol felly rydym yn defnyddio rhaglenni ac nid ni sydd yn eu rheoli. Ar gyfer ein rhaglenni ein hunain (a fyddai’n golygu gwefan TrC ac ap TrC ar gyfer dyfeisiau symudol), mae’r rhain yn cael eu datblygu a’u rheoli’n fewnol, ac nid ydym yn defnyddio unrhyw drydydd parti i reoli’r rhaglenni ar ein rhan.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".